LA UNION - Naiyaonen iti igid ti baybay ti maysa a balyena a simmadsad iti taaw a paset ti San Fernando City, La Union itay agsapa.
Segun ken ni Freddie Manongdo, ginandat pay nga ispalen dagiti kameng ti Bureau of Fisheries and Aquatic Resources (BFAR) ken PDRRMC ti nasao a balyena ngem pimmusay daytoy.
Naaamuan a nagsagrap iti sugat iti nagduduma a paset ti bagina ti balyena idi nasarakan daytoy dagiti mangngalap iti igid ti baybay.
Kabayatanna, inlawlawag met ni Samantha Licudin ti BFAR a nalabit a gapu iti kinadagsen ti balyena a mapatta-patta a dumanon iti 500 kgs. ket simmadsad ti bagi daytoy kadagiti coral reef ken darat.
Mapatta-patta nga agatiddog daytoy iti lima a metro ken kadakdakkel ti van.
Nagtitinnulong metten ti rescue team ti PDRRMC, Philippine Coast Guard, BFAR kjen dagiti residente iti panangiyaon iti nasao a balyena sakbay a maitabon daytoy.
ilo_Latn ilo_Latn ilo_Latn ilo_Latn ilo_Latn ilo_Latn